Гледзячы на фота, варта памятаць умовы iх стварэння. Дзеля таго, каб зафiксаваць карцiнку, трэба, каб яна была нерухомая мiнiмум хвiлiну. Гэты напамiн выклiкае лёгкую ўсмешку, калi бачыш аўтапартрэт Тышкевiча. На iм граф стаiць у позе каратыста — задраўшы нагу дагары. Пры гэтым ён прасунуў пад нагой руку i п’е вiно з бутэлькi. Вiдавочна, спадар Бенядыкт меў добрае пачуццё гумару — не баяўся выглядаць смешным сам (як на здымку з паляўнiчымi мiнiятуркамi) i паказваць смешнымi iншых (сваiх сяброў пераапранаў для здымкаў у клоўнаў).